Document ID: 32007D0080

KOMMISSIONENS BESLUTNING
af 1. februar 2007
om tilladelse til, at en række medlemsstater anvender oplysninger fra andre kilder end statistiske undersøgelser til 2007-undersøgelsen af landbrugsbedrifternes struktur
(meddelt under nummer K(2006) 7173)
(Kun den danske, engelske, estiske, finske, franske, maltesiske, nederlandske, slovenske, svenske, tyske og ungarske udgave er autentisk)
(EØS-relevant tekst)
(2007/80/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur i perioden 1988 til 1997 (1), særlig artikel 8, stk. 2, og
ud fra følgende betragtninger:
(1)
Ved fastlæggelsen af, hvilke kendetegn der skal undersøges, bør det tilstræbes at reducere respondenternes arbejdsbyrde mest muligt. I henhold til artikel 8, stk. 2, i forordning (EØF) nr. 571/88 har en række medlemsstater anmodet om tilladelse til i forbindelse med 2007-undersøgelsen af landbrugsbedrifternes struktur for så vidt angår visse kendetegn at anvende allerede disponible oplysninger fra andre kilder end statistiske undersøgelser.
(2)
De medlemsstater, som har anmodet om at få tilladelse til at anvende data fra andre kilder end statistiske undersøgelser, har forelagt Kommissionen teknisk dokumentation over disse kilders relevans og nøjagtighed. Kommissionen har foretaget en gennemgang af dokumentationen og fundet denne passende. De tilladelser, som medlemsstaterne har anmodet om, bør derfor gives.
(3)
Resultaterne af landbrugsstrukturundersøgelserne er af stor betydning for den fælles landbrugspolitik. Det er derfor nødvendigt, at oplysningerne til stadighed er af høj kvalitet, og anvendelse af data fra andre kilder end statistiske undersøgelser bør kun accepteres, hvis disse data er lige så pålidelige som data fra statistiske undersøgelser. Det bør derfor pålægges medlemsstaterne at træffe de foranstaltninger, der er nødvendige for at sikre, at oplysningerne er af samme kvalitet som oplysninger, der fås fra statistiske undersøgelser, samt at rapportere om kvaliteten af disse oplysninger.
(4)
Foranstaltningerne i denne beslutning er i overensstemmelse med udtalelse fra Den Stående Landbrugsstatistiske Komité -
VEDTAGET FØLGENDE BESLUTNING:
Artikel 1
1. De medlemsstater, der er anført i bilaget, har tilladelse til i forbindelse med 2007-undersøgelsen af landbrugsbedrifternes struktur for visse kendetegn at anvende allerede disponible oplysninger fra andre kilder end statistiske undersøgelser.
De kilder, der må anvendes, er anført i bilaget til denne beslutning.
2. De pågældende medlemsstater træffer de foranstaltninger, der er nødvendige for at sikre, at de i stk. 1 nævnte oplysninger er af mindst samme kvalitet som oplysninger, der fås fra statistiske undersøgelser.
De metodologiske rapporter, som fremsendes til Kommissionen med de validerede undersøgelsesdata, skal omfatte en vurdering af oplysningernes kvalitet.
Artikel 2
Denne beslutning er rettet til Kongeriget Danmark, Forbundsrepublikken Tyskland, Republikken Estland, Storhertugdømmet Luxembourg, Republikken Ungarn, Republikken Malta, Kongeriget Nederlandene, Republikken Østrig, Republikken Slovenien, Republikken Finland, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 1. februar 2007.

Labels: 12
18
19
6